Ndamukong Suh

**Ndamukong Ngwa Suh** (, født 1987) er en defensive tackle i amerikansk fotball. Han spilte college football ved Nebraska, hvor han ble utpekt til All-American, og ble draftet av Detroit Lions som andre spiller i NFLs draft i 2010. Han har også spilt for Miami Dolphins, Los Angeles Rams og Tampa Bay Buccaneers. Han har spilt i tre Super Bowls: Super Bowl LIII med Rams, Super Bowl LV med Buccaneers og Super Bowl LVII med Eagles.

Som senior i college ble Suh en av de mest dekorerte spillerne i college footballs historie. Han vant flere priser, inkluder AP College Football Player of the Year, Bronko Nagurski-troféet, Chuck Bednarik Award, Lombardi Award og Outland-troféet, og ble enstemmig utpekt til All-American.

Suh er anerkjent som en av de beste defensive tackles i NFL. I 2015 ble Suh rangert som den 24. beste spilleren i ligaen, og den sjette høyest rangerte forsvarsspilleren. Han har vunnet flere priser og utmerkelser, som Defensive Rookie of the Year, og ble utvalgt til fire Pro Bowls i sine fem første sesonger i ligaen. Han har blitt utpekt til All-Pro fem ganger, tre på førstelaget, inkludert i hans nykommersesong, og to på andrelage. I 2015 ble Suh den best betalte forsvarsspilleren i NFLs historie etter å ha signert en 6-årig kontrakt med Miami Dolphins med en verdi på over $114 millioner, og nesten $60 millioner garantert; han ble frigitt etter kun tre sesonger. Suh har blitt kritisert for sin aggressive spillerstil og sin usportslige oppførsel. Ut 2014 hadde han blitt bøtelagt $255 375 av NFL over åtte bøter, hvor syv kom fra brudd på spillersikkerhetsreglementet, og ble suspendert en gang (i to kamper) som resulterte i $165 294 i tapte inntekter.

Suh var en av fire defensive tackles som ble utvalgt til NFLs 2010 All-Decade Team basert på sitt talent.

## Tidlig liv
Suh ble født i Portland i Oregon. Han gikk på Grant High School i Portland hvor han drev med amerikansk fotball, basketball og friidrett. Han spilte lineman både på forsvar og angrep fro Grant Generals, og ble utpekt til All-PILs førstelag som både angreps- og forsvarsspiller som junior, og var honorable mention for All-State. Som senior hadde han 65 taklinger, 10 sacks og plukket opp fire fumbles, og ble utpekt til All-America av *[[Parade (magasin)|Parade]]*, 2004 Portland Interscholastic League Defensive Player of the Year, og Class 4A All-States førstelag. Han deltok også i U.S. Army All-American Bowl i 2005. I basketball fikk han en honorable mention for All-League som junior og senior.

Suh var også en av delstatens beste friidrettsutøvere i grenen kulestøt. Han var distriktsmester i 2004 og vant OSAA Class 4A-titteln i 2005, da han også satte en skolerekord på 18,71 meter. For sine prestasjoner i forskjellige idretter var Suh en finalist for *[[Portland Tribune]]* Athlete of the Year.

*Rivals.com* rangerte Suh som en 4-stjerners rekrutt, og var den sjette høyest rangerte defensive tackle i USA. Suh ble forsøkt rekruttert av mange univseriteter, og var på offisielle besøk til Nebraska, Mississippi State, Oregon State, Miami (FL) og California, før han valgte Nebraska Cornhuskers 20. januar 2005.

## Karriere i college

Suh gikk på University of Nebraska hvor han spilte for Nebraska Cornhuskers fra 2005 til 2009. Som en "true freshman" i 2005 spilte han i de to første kampene og hadde en taklingsassist mot Wake Forest før han gikk glipp av resten av sesongen etter en kneoperasjon.

I 2006 spilte Suh i alle 14 kampene som en reserve defensive lineman og ble utpekt til freshman All-Big 12 av *[[The Sporting News]]*. Til tross for at han ikke var en kampstarter avsluttet han året med 19 taklinger totalt, og var blant lagets ledere i taklinger for tap (8) og quarterback sacks (3,5). Som sophomore startet Suh i 11 av lagets 12 kamper, og hadde 34 taklinger i løpet av sesongen.

Som junior i 2008 ledet Suh laget med 76 taklinger, 7,5 sacks, 19 taklinger for tap, to interceptions (begge returnert for touchdowns) og en mottatt touchdown mens han spilte som fullback. Han ble den første defensive linemanen ved Nebraska til å lede laget i taklinger siden 1973. Han ble utpekt til All-Big 12 førstelag i 2008, den første indre defensive linemanen ved Nebraska til å bli inkludert på laget siden Steve Warren i 1999. Han var også en honorable mention All-American.

I 2009 hadde Suh 85 taklinger, 12 sacks, 28 quarterback hurries, 24 taklinger for tap, 10 forsvarte pasninger, 3 blokkerte spark og 1 interception. Han hadde 12 taklinger (syv for tap, en kamprekord for universitetet) og 4,5 sacks i et 13–12 nederlag mot Texas Longhorns i tittelkampen for Big 12, hvor han ble utpekt til MVP. Han hjalp Huskers' forsvar til å bli rangert som nummer en i landet i poeng tillatt (10,4 per kamp), delt andreplass for sacks (44), syvendeplass i forsvar totalt (272 per kamp), niendeplass i forsvar mot løp (93,1 per kamp) og #18 i forsvar mot pasningsspill (178,9 per kamp). Han spilte også i alle fire kvarterene mot Arizona under Holiday Bowl 2009, hvor Nebraska sikert den første shutout-seieren i Holiday Bowls 32 år lange historie, samt den første shoutout-seieren i Nebraska noensinne hadde hatt i en bowl-kamp. Han ble enstemmig utpekt til All-Big 12 førstelag og var Big-12 Defensive Player of the Year. Han ble utpekt til Associated Press College Football Player of the Year, mottok Bill Willis-troféet, Bronko Nagurski-troféet, Chuck Bednarik Award, Lombardi-troféet og Outland-troféet, og ble enstemmig utpekt til All-American i 2009. Han var også en finalist for Lott-troféet, Walter Camp Award og Heisman-troféet.

### Priser
Den 3. desember 2009 ble Suh nevnt som en av de fem finalistene for Walter Camp Award. Den 24. november 2009 ble han nevnt som en av tre finalister for Outland-troféet for 2009-sesongen, sammen med Mike Iupati og Russell Okung. Den 10. november ble Suh utpekt til en av fire finalister for Lombardi Award i 2009, den første spilleren for Nebraska til å bli utpekt siden Dominic Raiola i 2000. I oktober 2009 ble Suh utvalgt til *[[The Sporting News]]* og *[[CBS Sports]]* Midseason All-American-lag. Suh begynte sesongen rangert som #3 på *Rivals.com*s power ranking for defensive tackles. Han var også blant navnene nominert til Outland-troféet i 2009.

Den 7. desember 2009 ble Suh utnevnet som finalist for Heisman-troféet. Senere samme kveld ble Suh annonsert som vinneren av Bronko Nagurski-troféet, som tildeles landets beste forsvarsspiller. CBS Sportsline utpekte også Suh til Defensive Player of the Year. Touchdown Club of Columbus annonserte Suh som vinneren av Bill Willis-troféet 9. desember 2009. Samme kveld ble Suh utpekt til vinneren av Lombardi Award, som tildeles den beste lineman eller linebacker i college football. Under ESPN College Football Awards 11. desember ble Suh annonsert som vinneren av Chuck Bednarik Award, som tildeles landest beste forsvarsspiller, og vant også Outland-troféet som landets beste indre lineman. Suh havnet på fjerdeplass for Heisman-troféet med 815 poeng, den høyeste poengsummen for en fjerdeplass i troféets historie. Han var også en av fire spillere som ble enstemmig utvalgt til AL All-America førstelag i 2009. Suh ble utpekt til AP Player of Year, den første gang prisen hadde blitt tildelt en forsvarsspiller noensinne.

### Statistikker

## Profesjonell karriere
### NFL Draft 2010
Suh ble av mange sett på som den beste spilleren i draftet. *[[ESPN.com]]'s* draftanalytiker Mel Kiper, Jr., beskrev Suh som "maybe the most dominating defensive tackle I've seen in 32 years" og forutså at han ble plukket opp først i draftet. Suh ble sett på en spiller som kunne passe godt inn både som defensive tackle i et 4–3 defense og som defensive end i 3–4 defense.

Suh skrev kontrakt med The Agency Sports Management & Marketing for markedsføringsaktiviteter av banen, hvor Russ Spielman var hans agent. Under NFL Combine klarte Suh 32 repetisjoner av  i benkpress og hadde et vertikalt hopp på 0,90 m, høyest for en defensive tackle siden Al Lucas (0,91 m) i 2000.

Før draftet signerte Suh kontrakt med agenten Roosevelt Barnes for Maximum Sports Management. Dette førte til noe bekymring for lagene som hadde håpt å drafte ham, ettersom at Barnes også var agent for Michael Crabtree. Crabtree hadde ventet over seks uker inn i NFL-sesongen året før etter å ha blitt draftet i første runde av NFLs draft i 2009 før han signerte en kontrakt med San Francisco 49ers. Crabtree hadde til og med truet om å registrere seg på nye i NFLs draft i 2010.

Til tross for usikkerheten ble Suh plukket opp som nummer to NFLs draft i 2010 av Detroit Lions, og ble dermed den første defensive linemanen til å bli plukket opp i første runde siden Luther Elliss i 1995. Suh var den tidligst valgte forsvareren fra Cornhusker siden Neil Smith i 1988.

### Detroit Lions

#### 2010-sesongen

Den 3. august signerte Suh en 5-årig kontrakt verdt $68 millioner med Lions, inkludert $40 millioner garantert. Den 12. september fikk Suh sin første sack mot Chicago Bears' quarterback Jay Cutler. Under en kamp mot St. Louis Rams 10. oktober fikk han sin første, og eneste per 2023, interception fra Sam Bradford. Suh scoret sin første touchdown i NFL 31. oktober mot Washington Redskins etter å ha plukket opp en fumble fra Rex Grossman.

Etter at Lions' kicker Jason Hanson ble skadet valgte Lions å la Suh prøve seg på et ekstrapoeng 7. november 2010 mot New York Jets. Suh klarte ikke å konvertere, da han traff høyre stolpe.

Suh ledet Lions, alle nykommerne og alle defensive tackles i ligaen i 2010 i sacks med 10. Han ble utvalgt til kampstarter for Pro Bowl, den første gangen en av Lions' nykommere hadde blitt valgt som kampstarter for Pro Bowl siden Barry Sanders. Han gikk derimot glipp av kampen på grunn av en skulderoperasjon. Den 25. januar 2011 ble Suh utnevnt til All-Pro førstelag. Han ble også utpekt til Sporting News Rookie of the Year, Pro Football Weekly og Pro Football Writers of America Rookie of the Year, Pepsi NFL Rookie of the Year, og AP Defensive Rookie of the Year.

Sesongen så også begynnelsen på Suhs rekordhøye bøter for oppførsel på banen. Han ble bøtelagt $7 500 i en sesongoppkjøringskamp mot Cleveland Browns for å ha revet i Jake Delhommes ansiktsmaske, $5 000 for å ha klatret på en motspiller under et field goal i kamp mot Jets i uke 9, og $15 000 i uke 13 under en kamp mot Bears for røffing mot passeren Jay Cutler.

#### 2011-sesongen

I tredje kvarter av Lions' Thanksgiving-kamp mot Green Bay Packers 24. november 2011 dyttet Suh Packers' offensive lineman Evan Dietrich-Smiths hode ned i bakken tre ganger før han tråkket på armen hans. Alt dette skjedde etter at dommeren hadde blåst av. Suh fikk en straffe for undøvendig røffing og ble utvist fra kampen. Straffen gav Packers en automatisk touchdown, og med en touchdown to plays senere sikret de en 14–0 ledelse som eventuelt ble en 27–15 seier.

Til å begynne med nektet Suh for å ha tråkket på Dietrich-Smith, og påstod at han bare hadde prøvd å finne balansen. Fredag morgen lanserte derimot Lions en pressemelding hvor de skrev at Suhs handlinger var uakseptable. Innen timer skrev Suh på sin Facebookside at han hadde gjort et feilsteg dagen før, og hadde lært av det. Fox Sports' regelanalytiker for NFL og tidligere Vice President of Officiating Mike Pereira sa at, basert på hans kjennskap til ligaens disiplinering, "the question won’t be if the NFL will suspend Suh, but when—and for how many games". Han sammenlignet Suhs handlinger med Albert Haynesworths, som resulterte i en fem kampers lang utestengning–den lengste for en hendelse på banen i NFLs moderne historie–for å ha trampet på Andre Gurodes hode i 2006.

Den 29. november ble Suh suspendert uten lønn i to kamper, som resulterte i $165 294 i tapt inntekt. Da han annonserte avgjørelsen merket Roger Goodell at det var den femte gangen Suh ble disiplinert for oppførsel i en kamp. Suh anket dommen, og NFL avholdt en høring med tidligere trener for Oakland Raiders, Art Shell, slik at de kunne komme med en avgjørelse før Lions' neste kamp mot New Orleans Saints 4. desember. Anken ble avvist 2. desember, og Suh måtte stå over kampen mot Saints og en kamp mot Minnesota Vikings 11. desember.

Suh ble utnevnt til alternate for NFC i Pro Bowl etter 2011-sesongen. Han avsluttet 2011-sesongen med 4 sacks, en pasning forsvart, og 26 taklinger.

#### 2012-sesongen

Under Thanksgiving-kampen 22. november 2012 var Suh involvert i et play hvor han sparket Houston Texans' quarterback Matt Schaub i skrittet. Hendelsen resulterte i en bot på $30 000 fra ligaen, nesten dobbelt av standardbeløpet for et andre slag/spark/kne mot en motstander av en spiller. Det ble spekulert i om størrelsen på størrelsen på boten var et resultat av at ligaen anerkjente Suhs historie med dårlig oppførsel på banen, mens andre så på det som en "cop-out" hvor ligaen heller ville gi en stor bot enn å suspendere ham. NFLs kommissær Roger Goodell svarte at "intent is something that’s very difficult for us to ever try to make a judgment on". Suh nektet for at han hadde sparket med vilje, og påstod at foten hans hadde truffet Schaub idet Suh ble dratt ned i bakken. Suh avsluttet 2012 med åtte sacks, to forsvarte pasninger, og 25 taklinger fordelt på 16 kamper (15 som kampstarter).

#### 2013-sesongen

I Lions' 34–24 seier over Minnesota Vikings i uke 1 hadde Suh en lav blokkering mot John Sullivan under en "Pick 6" av DeAndre Levy; straffen Suh fikk mot seg gjorde at touchdownen ble tatt tilbake. To dager etter kampen fikk Suh en bot på $100 000 for blokkeringen–som, om man ikke inkluderer tapt inntekt fra suspensjoner, er den største boten en spiller noensinne har fått for hendelser i en kamp. Han anket boten, men tapte.

I Lions seier over Cleveland Browns i uke seks hadde Suh en tvilsom takling mot Browns' QB Brandon Weeden. Selv om Suh ikke fikk en straffe mot seg i kampen fikk han i etterkant en bot på $31 500, som senere ble trukket tilbake.

Under Thanksgiving-kampen mot Packers 28. november 2013 hadde Suh en sack mot Matt Flynn i målsonen, og fikk sin karrieres første safety. Den 29. november 2013 fikk Suh en bot på $7 875 for en upassende gest i en kamp mot Tampa Bay Buccaneers, hvor han kuttet over halsen sin med tommelen.

#### 2014-sesongen

Suh hadde 53 taklinger og 8,5 sacks i løpet av -sesongen. Mot Green Bay Packers i uke 17 tråkket Suh på quarterback Aaron Rodgers' legg. Suh ble suspendert i én kamp, som ville betydd at han ikke fikk spilt i Wildcard-kampen av sluttspillet uken etter mot Dallas Cowboys. Etter å ha anket ble suspensjonen derimot omgjort til en bot på $70 000. Suh fikk spille i Wildcard-kampen, hvor han hadde to sacks mot Tony Romo.

### Miami Dolphins
#### 2015-sesongen

Den 11. mars 2015 annonserte Miami Dolphins at de hadde signert Suh til en 6-årig kontrakt verdt $114 millioner med $60 millioner garantert. Kontrakten gjorde ham til den best betalte forsvarsspilleren i NFLs historie, da han forbigikk Houston Texans' defensive end J.J. Watt.

Under en kamp mot Washington Redskins 13. september, mens Redskins' running back Alfred Morris fremdeles lå på bakken etter en takling, så det ut til at Suh sparket Morris' hjelm av hodet hans. Dagen etter annonserte NFL at de ikke kom til å straffe ham, ettersom at "Suh's action was not deemed a kick". Suh var en kampstarter i alle de 16 kampene i 2015, og avsluttet sesongen med 61 taklinger, seks sacks, og fem forsvarter pasninger. Han ble rangert som #40 på NFL Top 100 Players of 2016.

#### 2016-sesongen

Suh var kampstarter i hele 2016-sesongen, og hadde 72 taklinger, fem sacks og forsvarte seks pasninger. Han ble rangert som #55 på NFL Top 100 Players of 2017.

#### 2017-sesongen

Under en Thursday Night Football-kamp mot Baltimore Ravens i uke 8 fikk Suh to straffer for røffing, inkludert en hvor han forsøkte å kvele Ryan Mallett og dytte ham bort. Suh påstod at han handlet i selvforsvar da han trodde at Mallett skulle angripe ham. Dolphins tapte kampen 40–0. Suh avsluttet sesongen med 48 taklinger, 4,5 sacks og to fumbles forårsaket. Han ble rangert som #61 på NFL Top 100 Players of 2018.

Den 14. mars 2018 ble Suh frigitt av økonomiske grunner, etter tre sesonger med Dolphins.

### Los Angeles Rams
#### 2018-sesongen

Den 26. mars 2018 signerte Suh en 1-årig kontrakt verdt $14 millioner med Los Angeles Rams. Den 2. desember fikk Suh en bot på $20 054 for en kragetakling i en kamp mot sitt gamle lag, Lions. Suh avsluttet sesongen med 59 taklinger og 4,5 sacks. Rams avsluttet sesongen med 13 seiere og andre seed i NFC. I divisjonsrunden mot Dallas Cowboys hadde Suh fire taklinger. I NFC Championship Game mot New Orleans Saints hadde han igjen fire taklinger, med 1,5 sacks, mens Rams vant 26–23 på overtid, og Suh nådde sitt første Super Bowl. I tittelkampen hadde Suh to taklinger mens Rams tapte 13–3 mot New England Patriots.

Rams tilbød ikke Suh en ny kontrakt, og signaliserte tidlig i free agent-perioden at de hadde bestemt seg for å skille lag med ham.

### Tampa Bay Buccaneers
#### 2019-sesongen

Suh signerte en 1-årig kontrakt med Tampa Bay Buccaneers 23. mai 2019. I en 55–40 seier over Los Angeles Rams i uke 4 plukket Suh opp en fumble forårsaket av en strip sack av lagkameraten Shaquil Barrett på Jared Goff, som han returnerte 37 yards for sin andre touchdown i karrieren. I en 35–22 seier over Atlanta Falcons i uke 12 scoret Suh sin tredje touchdown på en fumble return etter en strip sack av Jason Pierre-Paul på Matt Ryan. I prosessen tangerte Suh Buccaneers' lagrekord for flest fumbles returnert for en touchdown i en sesong, først satt av Ronde Barber. I uke 13, da Bucs vant 28–11 over Jacksonville Jaguars, hadde Suh to taklinger og plukket opp en fumble forårsaket av lagkameraten Carl Nassib.

#### 2020-sesongen

Den 26. mars 2020 signerte Suh en 1-årig kontrakt med Buccaneers.

Mot Carolina Panthers i uke 2 fikk Suh sine to første sacks i sesongen, på Teddy Bridgewater, da Panthers vant 31–17. I februar 2021 fikk Suh sin første Super Bowl-seier da Tampa Bay Buccaneers slo Kansas City Chiefs 31–9 i Super Bowl LV. Suh hadde 1,5 sacks på Patrick Mahomes i kampen.

#### 2021-sesongen

Den 5. april 2021 signerte Suh en 1-årig kontrakt verdt $9 millioner, etter å ha prøvd seg i free agency. Suh spilte i alle sesongens 17 kamper og hadde 27 taklinger, 8 taklinger for tap og seks sacks.

### Philadelphia Eagles
#### 2022-sesongen
Den 17. november 2022 signerte Suh en 1-årig kontrakt med Philadelphia Eagles. Suh spilte i Super Bowl LVII, hvor Eagles tapte 38–35 mot Kansas City Chiefs.

## Statistikker

### Seriespill

### Sluttspill

### Spillestil
Suh har blitt kritisert av andre spillere og NFL i media for sin aggressive spillestil og ble blant annet bøtelagt $216 875 for fire regelbrudd i sine fire første sesonger. I en spørreundersøkelse blant spillere utført av *[[Sporting News]]* ble Suh utpekt til den skitneste spilleren i ligean. Per desember 2011 hadde han fått ni personlige regelbrudd i sine to første år, mer enn noen annen spiller i ligaen i samme tidsperiode. Han ble utpekt til NFLs "Least-Liked Player" i en Nielsen-rapport utgitt av *[[Forbes]]* i oktober 2012. Til tross for at Suh ofte har blitt kritisert for sitt høye antall straffer i løpet av sin karriere, pådro han seg kun fem straffer i 2019-sesongen.

## Privatliv
I 2015 anslo *[[Forbes]]* Suhs årlige inntekt til å være $38,5 millioner.

Suhs mor, Bernadette (f. Lennon) Suh, en barneskolelærer, var født i Spanish Town, Jamaica, og er uteksaminert fra Southern Oregon University. Faren Michael Suh er fra Kamerun og spilte semi-proff fotball i Tyskland og for , og jobber som maskinarbeider. De to møttes og ble gift i Portland i Oregon i 1982, etter at Michael Suh hadde begynt på handelsskole i Portland. Selv om faren kun er 1,73 meter var Suhs oldefar, som også het Ndamukong Suh, 2,21 meter høy. På Ngemba betyr Ndamukong "House of Spears".

Suh har en grad i bærekraftige byggeprosesser fra Nebraska og har planer om å bli entreprenør etter amerikansk fotball. Faren Michael Suh er en maskiningeniør og eier sin egen bedrift i Portland. Suh sa i sine to første år i college, før han fant ut at han skulle drive med profesjonell idrett, at han skulle "work with my dad and build his company up to be as big as possible" etter uteksaminering.

Suh har fire søstre; han er nest eldst i søskenflokken. Hans storesøster og manager Odette Lennon Ngum Suh spilte fotball ved Mississippi State University og var midtbanespiller for Kameruns kvinnelandslag i fotball. Søskenbarnet Kameron Chatman spilte basketball for Michigan Wolverines.

Suh er en tilhenger av Arsenal FC

I 2012 deltok Suh i Fox' *[[The Choice (TV-serie)|The Choice]]*, et datingprogram.  Han deltok også i *Splash*, hvor han ble eliminert i uke 2.

Under sluttspillet for Stanley Cup i 2013 kjørte Suh zambonien i Joe Louis Arena iført en Detroit Red Wings-trøye da Red Wings spilte mot Chicago Blackhawks i sluttspillet.

### Filantropi
Under det årlige Husker Spring Game 17. april 2010 annonserte Suh at han skulle donere $2,6 millioner til University of Nebraska. To millioner skulle gå til Nebraska Atheltics' Strength and Conditioning-program, og de gjenværende $600 000 skulle brukes på stipender for UNL College of Engineering, hvor han fullførte en grad i bærekraftige byggeprosesser i 2009. Dette er den største gaven skolen har fått fra en tidligere spiller, og skjedde før Suh hadde blitt plukket opp i NFL Draft 2010. Suh donerte også $250 000 til sin gamle high school, Grant High School, for å legge nytt underlag på fotballbanen i 2013.

### Reklameavtaler
Før Suh ble signert av et lag i NFL signerte han en avtale med Nike. Suh hadde også reklameavtaler med Subway, Dick's Sporting Goods, Omaha Steaks, og Chrysler.

## Referanser


## Eksterne lenker
*
*Profil for Nebraska Cornhuskers